stanford-oval/wikipedia huggingface dataset:
פיטר פארקר (היקום הקולנועי של מארוול)
ביוגרפיה בדיונית > יריבות עם אדריאן טומס

חודשיים מאוחר יותר, פארקר ממשיך לחלק את חייו כתלמיד תיכון וכספיידרמן. פארקר מחכה בלהיטות למשימה הבאה שלו מסטארק ושולח ללא הפסק הודעות להפי הוגאן, ראש מערך האבטחה של סטארק. נד מגלה את זהותו הסודית של פארקר לאחר שהלה שב הביתה מפעילות כספיידרמן. פארקר עוזב מסיבה שליז – הנערה שהוא מחבב – מארחת, על מנת למנוע עסקה של ג'קסון ברייס והרמן שולץ, שמתכננים למכור נשק צ'יטאורי לארון דייוויס.
פארקר עוקב אחר ברייס ושולץ לפני שנתפס על ידי אדריאן טומס, הבוס שלהם, אשר מפיל אותו לאגם קרוב. סטארק מציל את פארקר כשהוא משתמש מרחוק באחת מחליפות האיירון מן שלו, ומזהיר את פארקר מפני הסתבכות נוספת עם טומס. בטיול קרב-העשר האקדמי לוושינגטון די. סי., פארקר ונד מנטרלים את מכשיר המעקב בחליפה של פארקר, ופארקר עוקב אחר טומס, מתעמת איתו, מאבד את ההכרה ומתעורר בכספת אחסון של ארגון "בקרת נזקים". הוא מצליח לברוח מהכספת ומציל את חבריו לכיתה באנדרטת וושינגטון.
לאחר שחזר לניו יורק, פארקר מתחקר את ארון דייוויס שמוסר לו את מיקום עסקת הנשק הקרובה של טומס. פארקר לוכד את מאק גארגן – הקונה החדש של טומס – על סיפון מעבורת סטטן איילנד. טומס בורח והנשק המקולקל קורע את המעבורת לשניים. פארקר מנסה לתקן את המעבורת, לפני שסטארק מגיע ומציל את הנוסעים. סטארק מחרים את החליפה של פארקר כעונש על פזיזותו, וליז מסכימה להיות בת הזוג של פארקר בנשף המחזור.
מאוחר יותר, בדרכו לאסוף את ליז לנשף המחזור, פארקר מגלה שטומס הוא אביה של ליז וטומס מסיק שפארקר הוא ספיידרמן. למרות אזהרותיו של טומס לא להתערב ולהפסיק להפריע לעסק שלו, פארקר נוטש את ליז בנשף. פארקר יוצא לעצור בעד טומס מלגנוב מטוס מטען של בקרת נזקים, שמוביל ציוד ממגדל סטארק, ומשתמש לכך בחליפה תוצרת-בית שלו. כאשר חליפת הנשר של טומס ניזוקה, פארקר מציל את חייו ומשאיר אותו כבול על מנת שיעצר על ידי הוגאן ובקרת נזקים.
ביום המחרת בבית הספר, ליז כועסת על פארקר על שנטש אותה לפני שמודיעה לו שהיא ואמה עוברות לאורגון מאחר שטומס נכלא. הוגאן מביא את פארקר למתחם הנוקמים החדש, שם סטארק מברך אותו על הבסת טומס, מציע לו מקום בנוקמים ומראה לו את חליפת ה"איירון ספיידר" שזה עתה פותחה. פארקר דוחה את ההצעה, מעדיף להתמקד בפעילויות מקומיות בקווינס. כאשר סטארק מחזיר לו את חליפת הספיידרמן, פארקר עוטה אותה, ומיי מגלה שהוא ספיידרמן.
ביוגרפיה בדיונית > מלחמת האינסוף והקרב על כדור הארץ

בשנת 2018, פארקר יוצא לטיול לימודי ורואה את חללית ה-Q מעל העיר ניו יורק. הוא מבקש מנד לחפות עליו כשהוא עוזב את אוטובוס בית הספר. כספיידרמן, הוא עוזר לסטארק להילחם בקול אובסידיאן ועוקב אחרי לוע שחור, שלכד את סטיבן סטריינג', לחללית שלו. פעולה זו מניעה את סטארק לטוס לחלל ולהציל את פארקר, כשהוא שולח את חליפת האיירון ספיידר לפארקר.
פארקר וסטארק מצילים את סטריינג' והורגים את לוע שחור. סטארק מכריז רשמית על פארקר כנוקם. החללית נוחתת על הכוכב טיטאן, שם השלושה מתעמתים עם מספר חברי שומרי הגלקסיה, לפני שהם מבינים שלכולם אותה מטרה – לעצור את תאנוס.
בסופו של דבר, תאנוס מגיע ופארקר עוזר להכניע אותו יחד עם סטארק, סטריינג', פיטר קוויל, דראקס ומנטיס. עם זאת, קוויל תוקף את תאנוס, וגורם לפארקר לאבד את אחיזתו בכפפת האינסוף במהלך הסרתה. פארקר מציל את קוויל, דראקס, נביולה ומנטיס לאחר שתאנוס משליך לעברם את הירח של טיטאן. תאנוס עוזב ומצליח למחוק מחצית מכל החיים ביקום, כולל פארקר.
בשנת 2023, פארקר מושב לחיים על ידי הנוקמים. הוא מובא למתחם הנוקמים ההרוס דרך פורטל, כדי לסייע להם ולבני בריתם בהבסתו של תאנוס חלופי משנת 2014. פארקר מתאחד עם סטארק, שמאוחר יותר מקריב את חייו כדי להביס את תאנוס וצבאו. מאוחר יותר, פארקר משתתף בהלוויה של סטארק וחוזר לתיכון, שם מתאחד מחדש עם נד.
ביוגרפיה בדיונית > היתקלות במיסטריו

שמונה חודשים מאוחר יותר, באמצע שנת 2024, פארקר עדיין המום ממותו של סטארק ומחליט לקחת הפסקה מלקיחת החוק לידיים. הוא יוצא לטיול כיתתי לאירופה עם נד ובני-כיתה נוספים, שם הוא מתכנן לחשוף את רגשותיו כלפי בת-כיתתו, אמ. ג'יי.
בוונציה, פארקר ובני-כיתתו מותקפים על ידי מפלצת מים אך ניצלים על ידי קוונטין בק. ניק פיורי, שאת שיחותיו פארקר סינן, ניגש אליו וממנה את בק כחבר לקבוצה שלו במאבק באלמנטלים ("איתנים" – מפלצות מבוססות יסודות) נוספים ברחבי אירופה. פיורי מעניק לפארקר את ".E.D.I.T.H", בינה מלאכותית שנוצרה על ידי סטארק במטרה שתימסר לפארקר. לאחר שהביסו את אלמנטל האש בפראג, פארקר מרגיש שהוא עוד לא מוכן להיות האיירון מן הבא ונותן את .E.D.I.T.H לבק – לא ידע שהוא עובד ממורמר לשעבר של סטארק.
פארקר יוצא עם אמ. ג'יי לטיול הליכה, וחושף את רגשותיו אליה ובטעות את זהותו כספיידרמן. השניים מגלים שבק השתמש במקרנים הולוגרפיים כדי ליצור חזותית את האלמנטלים. פארקר יוצא לברלין כדי להזהיר את פיורי בנוגע לתרמית של בק. בק חוזה את מעשיו של פארקר ולוכד את פארקר באשליות מרובות, תוך כדי התחזות לפיורי. כשהוא בדמותו של פיורי, בק מרמה את פארקר לספר לו את שמות התלמידים שיודעים על התרמית שלו.
פארקר נפגע מרכבת וננטש למות בהולנד, אך ניצל ומתקשר להוגאן. הוא יוצר לעצמו חליפה חדשה באמצעות הטכנולוגיה של סטארק בדרכו ללונדון כדי לעצור את בק, שיצר אלמנטל מאוחד באמצעות מל"טים של סטארק תעשיות. נד ואמ. ג'יי מפנים את התלמידים ונלחמים לצד הוגאן בזמן שפארקר משמיד את המל"טים ומתקרב לבק. בק מנסה להרוג את פארקר באמצעות המל"טים, אבל פארקר מצליח להשיג מל"ט כמגן, ובק מתחיל לדמם. פארקר מקבל בחזרה את .E.D.I.T.H ומשבית את המל"טים, כשבק לכאורה מת. פארקר וחבריו לכיתה חוזרים לניו יורק, כשהוא ואמ. ג'יי מתכננים דייט זמן קצר לאחר מכן.
גרסאות חלופיות > "פיטר 2"

שנים לאחר אירועי ספיידרמן 3, מערכת היחסים של פיטר פארקר עם מרי ג'יין "MJ" ווטסון הצליחה למרות סיבוכי העבר. עקב הכישוף המשובש של סטריינג', פארקר מובא לארץ-616 ולאחר מכן מתחיל לחפש אחר פארקר של היקום הזה. הוא פוגש גרסה חלופית של עצמו ומנחם את "פיטר 1" על אובדן דודתו. הספיידרמנים עובדים יחד על מנת לרפא את הנבלים ופארקר מתאחד לאחר מכן עם אוקטביוס. פארקר עוצר את "פיטר 1" מלהרוג בזעמו את הגובלין הירוק. הוא מזכיר לו שנקמה לא תענה על צורכי מותה של מיי, אבל דבר זה מוביל לכך שהוא נדקר בגבו על ידי הגובלין ונפצע. הגובלין נרפא על ידי "פיטר 1". פארקר נפרד מהגרסאות החלופיות שלו וחוזר ליקום שלו.
גרסאות חלופיות > "פיטר 3"

שנים לאחר אירועי ספיידרמן המופלא 2, כישלונו של פיטר פארקר להציל את גוון סטייסי גרם לו להיות מריר, תוקפני ונקמן כלפי פושעים, והקדיש את רוב זמנו להיות ספיידרמן. עקב הכישוף המשובש של סטריינג', פארקר מובא לארץ-616 ומתחיל לחפש אחר פארקר של היקום הזה. הוא פוגש גרסה חלופית של עצמו ומנחם את "פיטר 1" על אובדן דודתו. הספיידרמנים עובדים יחד על מנת לרפא את הנבלים, כאשר "פיטר 1" מרפא את קונורס ופארקר משלים עם דילון, שנרפא על ידי אוקטביוס. לאחר שהגובלין הירוק משמיד את הכישוף המרוסן, אמ. ג'יי נופלת מהפיגומים, אבל פארקר מציל אותה, וסוגר מעגל עם כישלונו. פארקר ו"פיטר 1" מזריקים לאוסבורן תרופה שפותחה על "פיטר 2", ומרפאת אותו מאישיות הגובלין הירוק. פארקר נפרד מהגרסאות החלופיות שלו וחוזר ליקום שלו.
פרסים ומועמדויות

| שנה | פרויקט | פרס | קטגוריה | תוצאה | הערות שוליים |
| --- | --- | --- | --- | --- | --- |
| 2016 | קפטן אמריקה: מלחמת האזרחים | פרסי בחירת הנוער | גנב/ת הסצנה | מועמדות |  |
| 2017 | קפטן אמריקה: מלחמת האזרחים | פרסי אמפייר | שחקן פורץ דרך | מועמדות |  |
| 2017 | קפטן אמריקה: מלחמת האזרחים | פרס סאטורן | ההופעה הטובה ביותר של שחקן צעיר | זכייה |  |
| 2017 | ספיידרמן: השיבה הביתה | פרסי בחירת הנוער | הפריצה הנבחרת בסרט | מועמדות |  |
| 2017 | ספיידרמן: השיבה הביתה | פרסי בחירת הנוער | כוכב הקולנוע הנבחר של הקיץ | זכייה |  |
| 2018 | ספיידרמן: השיבה הביתה | פרס סאטורן | ההופעה הטובה ביותר של שחקן צעיר | זכייה |  |
| 2018 | הנוקמים: מלחמת האינסוף | פרסי בחירת הנוער | שחקן הקולנוע הנבחר: פעולה | מועמדות |  |
| 2019 | ספיידרמן: רחוק מהבית | פרסי בחירת הנוער | כוכב הקולנוע הנבחר של הקיץ | זכייה |  |
| 2019 | ספיידרמן: רחוק מהבית | פרס סאטורן | ההופעה הטובה ביותר של שחקן צעיר | זכייה |  |
| 2019 | ספיידרמן: רחוק מהבית | פרס בחירת הקהל | כוכב הסרטים של השנה | מועמדות |  |
| 2019 | ספיידרמן: רחוק מהבית | פרס בחירת הקהל | כוכב סרטי הפעולה של השנה | זכייה |  |
| 2020 | ספיידרמן: רחוק מהבית | פרסי בחירת הילדים של ניקלודיאון | שחקן אהוב | מועמדות |  |
| 2020 | ספיידרמן: רחוק מהבית/ הנוקמים: סוף המשחק | פרסי בחירת הילדים של ניקלודיאון | גיבור על אהוב | זכייה |  |
| 2022 | ספיידרמן: איך דרך הביתה | פרסי Critics' Choice Super (אנ') | השחקן הטוב ביותר בסרט גיבורי על | מועמדות |  |
| 2022 | ספיידרמן: איך דרך הביתה | פרסי בחירת הילדים של ניקלודיאון | שחקן אהוב | זכייה |  |
| 2022 | ספיידרמן: איך דרך הביתה | פרסי הסרטים והטלוויזיה של MTV | השחקן הטוב ביותר | זכייה |  |
| 2022 | ספיידרמן: איך דרך הביתה | פרסי הסרטים והטלוויזיה של MTV | הגיבור הטוב ביותר | מועמדות |  |
| 2022 | ספיידרמן: איך דרך הביתה | פרסי הסרטים והטלוויזיה של MTV | הנשיקה הטובה ביותר (עם זנדאיה) | מועמדות |  |
| 2022 | ספיידרמן: איך דרך הביתה | פרסי הסרטים והטלוויזיה של MTV | הקרב הטוב ביותר | מועמדות |  |
| 2022 | ספיידרמן: איך דרך הביתה | פרסי הסרטים והטלוויזיה של MTV | הצוות הטוב ביותר (עם טובי מגווייר ואנדרו גארפילד) | מועמדות |  |
| 2022 | ספיידרמן: איך דרך הביתה | פרס סאטורן | השחקן הטוב ביותר | מועמדות |  |
ראו גם

ספיידרמן בקולנוע
ביאורים

↑  כפי מתואר בסצנת אמצע הכתוביות בסרט "ספיידרמן: רחוק מהבית" (2019)
↑  כפי שמתואר בסרטים "ספיידרמן" (2002), "ספיידרמן 2" (2004) ו"ספיידרמן המופלא 2" (2014), בהתאמה
הערות שוליים

↑  Sydney Bucksbaum Updated September 08, 2021 at 07:00 PM EDT, All the MCU actors who voice their characters in Marvel's 'What If…?' — and every recast role, EW.com (באנגלית)
↑  A Complete List of Who Lives and Dies in 'Avengers: Infinity War', Time, ‏2018-04-27 (באנגלית)
↑  Ana Dumaraog, Every Marvel Character At The Funeral In Avengers: Endgame, ScreenRant, ‏2019-05-01 (באנגלית)
↑  Teen Choice Awards 2016--Captain America: Civil War Leads Second Wave of Nominations, E! Online, ‏2016-06-09
↑  Allison Crist,Kimberly Nordyke, Allison Crist, Kimberly Nordyke, Teen Choice Awards: Winners List, The Hollywood Reporter, ‏2016-07-31 (באנגלית)
↑  2017 Three Empire Awards Nominations Announced, Empire, ‏2017-07-02 (באנגלית)
↑  Dave McNary, ‘Rogue One,’ ‘Walking Dead’ Lead Saturn Awards Nominations, Variety, ‏2017-03-02 (באנגלית)
↑  Daniel Montgomery, Saturn Awards 2017: Full list of winners led by ‘Rogue One,’ ‘Outlander,’ ‘The Walking Dead’, GoldDerby, ‏2017-06-29 (באנגלית)
↑  Rebecca Rubin,JD Knapp, Rebecca Rubin, J. D. Knapp, Teen Choice Awards 2017: ‘Riverdale,’ Fifth Harmony Shut Out Competition, Variety, ‏2017-08-14 (באנגלית)
↑  Dave McNary, ‘Black Panther,’ ‘Walking Dead’ Rule Saturn Awards Nominations, Variety, ‏2018-03-15 (באנגלית)
↑  Pete Hammond, ‘Black Panther’ Tops 44th Saturn Awards With Five; ‘Blade Runner 2049’ , ‘Shape Of Water’, ‘Get Out’ Also Score, Deadline, ‏2018-06-28 (באנגלית)
↑  T. H. R. Staff, Teen Choice Awards: Winners List, The Hollywood Reporter, ‏2018-08-12 (באנגלית)
↑  Dan Clarendon, Teen Choice Awards 2019: Complete List of Winners and Nominees, Us Weekly, ‏2019-08-12 (באנגלית)
↑  Ethan Anderton, 2019 Saturn Awards Winners: 'Avengers: Endgame' Dominates With Six Total Awards, /Film, ‏2019-09-15 (באנגלית)
↑  Kimberly Nordyke,Annie Howard, Kimberly Nordyke, Annie Howard, People’s Choice Awards: ‘Avengers: Endgame’ Named Best Movie, The Hollywood Reporter, ‏2019-11-10 (באנגלית)
↑  Denise Petski, ‘Avengers: Endgame’ Leads Nickelodeon’s Kids’ Choice Awards Nominations; Chance The Rapper Set As Host, Deadline, ‏2020-02-13 (באנגלית)
↑  Kids' Choice Awards 2020: Complete List of Winners, Entertainment Tonight (באנגלית)
↑  Clayton Davis, Critics Choice Super Awards: ‘Spider-Man,’ ‘Justice League’ Among Film Nominees; ‘Evil,’ ‘Midnight Mass’ Lead TV, Variety, ‏2022-02-22 (באנגלית)
↑  Critics Choice Super Awards (2022), IMDb
↑  Bruce Haring, Nickelodeon’s Kids’ Choice Awards Sets Sliming Record — Winners List, Deadline, ‏2022-04-10 (באנגלית)
↑  Ethan Shanfeld, MTV Movie and TV Awards Full Winners List: Zendaya, Tom Holland Win Top Honors, Variety, ‏2022-06-06 (באנגלית)
↑  Armando Tinoco, Saturn Awards Nominations: ‘The Batman’, ‘Nightmare Alley’, ‘Spider-Man’, ‘Better Call Saul’ Top List, Deadline, ‏2022-08-12 (באנגלית)
↑  Ryan O'Rourke, Saturn Award Winners Headlined By 'Everything Everywhere All At Once,' 'Top Gun Maverick,' and 'Better Call Saul', Collider, ‏2022-10-26 (באנגלית)
שלמה לבית הלוי

ערך זה עוסק ברב, ראש ישיבה ודרשן בסלוניקי במאה ה-15. אם התכוונתם לנכדו, בעל שו"ת מהר"ש לבית הלוי, ראו .
| --- | --- |
 לידה:  1532 ה'רצ"ב האימפריה העות'מאנית (1453–1844) סלוניקי, האימפריה העות'מאנית
 פטירה:  1600 (בגיל 68 בערך) ה'ש"ס סלוניקי
 מקום פעילות:  האימפריה העות'מאנית (1453–1844) סלוניקי, האימפריה העות'מאנית
 תקופת הפעילות:  ?–1600 
 תחומי עיסוק:  ראש ישיבה, דיין, פוסק הלכה, דרשן
 רבותיו:  רבי יוסף בן לב
 תלמידיו:  חתנו רבי אהרן ששון; בנו רבי יצחק לבית הלוי
 בני דורו:  רבי שמואל די מדינה; רבי שלמה הכהן (מהרש"ך); רבי אברהם סיראלוו
 חיבוריו:  "לחם שלמה"; "חשק שלמה"; "דברי שלמה"; "לב אבות"
 
 תפקידים נוספים:  מביא לבית הדפוס
 
רבי שלמה בן יצחק לבית הלוי (ה'רצ"ב, 1532 - כ"ז באב ה'ש"ס, 28 ביולי 1600) היה רב, דיין, פוסק, דרשן וראש ישיבה בסלוניקי במאה ה-16.
תולדות חייו

נולד בסלוניקי בשנת ה'רצ"ב (1531-1532) לאביו רבי יצחק הלוי, תלמיד חכם עשיר, בנו של הרופא שלמה לבית הלוי, ממגורשי פורטוגל. רכש השכלה תורנית בישיבתו של רבי יוסף בן לב, והגיה את החלק הראשון של תשובותיו. למד גם מפי הרב אהרן עפיא. כמו כן, השתלם בדקדוק ובפילוסופיה יוונית וערבית ובקבלה. בהיותו כבן עשרים כבר השתתף בדיון הלכתי אודות מנהג יהודי סיציליה בעניין סרכת הריאה, ופסקו קיבל את אישורו של רבי יוסף קארו. לפרנסתו עסק בהכנת ספרים לדפוס. בשנת ה'שכ"ח נבחר לרבה של סקופיה, ולאחר כשלוש שנים שב לסלוניקי, והיה דרשן בקהילות השונות בעיר, וקהל רב נאסף לשמוע את דרשותיו. הוא החל לתפוס מקום של כבוד בקרב חכמי סלוניקי, וכבר משנת ה'ש"ל נמצא חתום על תקנות העיר לצד רבי שמואל די מודינה (מהרשד"ם). עם שובו לסלוניקי נבחר לכהן כרב בקהילת פרובנס, ובשנת ה'של"ג, עם מותו של הרב אברהם סיראלוו, קיבלו את רבנותו גם בני קהל אבורא (Evora). בשנת ה'שנ"ג פרש מתפקידו בשל חולשתו.
נפטר בשנת ה'ש"ס (1600).
משפחתו

לרבי שלמה נולדו שני בנים ובת:
רבי יצחק - ראש ישיבה בסלוניקי. נפטר בחיי אביו בשנת ה'שנ"ו. בנו רבי שלמה (בעל שו"ת "מהר"ש לבית הלוי") מילא את מקומו.
רבי יוסף
בתו נישאה לרבי אהרן ששון, בעל שו"ת "תורת אמת".
ספריו

דברי שלמה - דרשות. ונציה, ה'שנ"ו.
לב אבות - פירוש על מסכת אבות. סלוניקי, ה'שכ"ה.
לחם שלמה - פירוש על אגדות הש"ס. ונציה, ה'שנ"ו.
חשק שלמה - פירוש לספר ישעיה. סלוניקי, ה'ש"ס.
כתב שירים, שחלקם הודפסו בספריו ובבמות נוספות.
כמו כן, חיבר תשובות הלכתיות, פירוש דרשני על רוב המקרא, חידושים על סוגיות הש"ס "ספר המופת לאריסטו" וחיבורים מדעיים, אך הם לא הודפסו.
לקריאה נוספת

שלמה אברהם רוזאניס, קורות היהודים בתורקיה, חלק ב, סופיה ה'תרצ"ח, עמ' 108–110.
יוסף הקר, היאוש מן הגאולה והתקווה המשיחית בכתבי ר' שלמה לבית הלוי משאלוניקי, תרביץ שנה 39 חוברת 2, טבת ה'תש"ל, עמ' 195–213.
יוסף הקר, ישראל בגויים בתיאורו של ר' שלמה לבית הלוי משאלוניקי, ציון שנה לד ה'תשכ"ט, עמ' 43–89.
אברהם מאיר הברמן, קינות על חכמי שאלוניקי מרבי שלמה לבית הלוי ומהמשורר סעדיה לונגו, ספונות כרך סט-פ, עמ' ע-פ.
הערות שוליים

↑  הקדמתו ל"חשק שלמה"
↑  שלמה אברהם רוזאניס, לקורות היהודים בתורקיה וארצות הקדם, חלק שני פרק ד עמ 108
↑  ישראל דוידזון, אוצר השירה והפיוט חחק ד, עמ' 475
| --- | --- |
בקרת זהויות :  NLI: 987007309772805171  ISNI: 0000 0000 7068 6061  LCCN: nr94015349  VIAF: 97574056   WorldCat (עם VIAF): 97574056
מענק כספי

מענק כספי בלטינית, מוערך ל-1329, כתוב על קלף דק עם חותם
מלגה שניתנה ב-1946 מטעם "המועצה הישובית לקליטת החיילים והנוטרים המשוחררים" (מיסודם של הסוכנות היהודית והוועד הלאומי), חלקה הלוואה וחלקה מענק כספי
מענק כספי הוא כסף הניתן על ידי גורם, לעיתים קרובות, גוף ציבורי, קרן צדקה או מוסד מיוחד למתן מענקים ליחיד או לגוף אחר (בדרך כלל ארגון ללא מטרות רווח, לעיתים עסק או גוף ממשלתי מקומי) עבור מטרה ספציפית הקשורה לתועלת הציבור. להבדיל מהלוואות, לא מחזירים מענקים כספיים.
המענק הוא תרומה כספית. האדם או הגוף המקצה את המענק משמש כתורם כספי המענק למקבל המענק. גופים כלכליים כגון חברות או משקי בית פרטיים זכאים לקבל מענקים כספיים. המענקים יכולים להינתן עם החזר מותנה או ללא תנאי כלל.
בישראל ניתן מענק שחרור לחיילים משוחררים על ידי האגף והקרן לחיילים משוחררים.
עדויות אקונומטריות מראות כי מענקים ציבוריים לחברות יכולים ליצור תוספת במשרות, מכירות, ערך מוסף, חדשנות והון.
ראו גם

זיכיון (ממשל)
מלגה (חינוך)
לקריאה נוספת

Wolf, Sandra. Bilanzierung von Zuschüssen nach HGB und IFRS. Vol. 24. Springer-Verlag, 2010.
הערות שוליים

↑  Joachim S. Tanski, Internationale Rechnungslegungsstandards: IFRS/IAS Schritt für Schritt. Vol. 50852. Vahlen, 2005, S. 309
↑  Emil Hübner/Ursula Münch, Das politische System der USA: eine Einführung. Vol. 395. CH Beck, 2003, S. 29
↑  Matthias Alber/Karsten Melzer/Birgit Reindl/Johannes Rümelin/Thomas Scheel, Crashkurs Steuerrecht: Prüfung 2013. Schäffer-Poeschel. ISBN 978-3791032870. S. 594
↑  Wolfram Scheffler, Besteuerung von Unternehmen II, Steuerbilanz und Vermögensaufstellung, 5. Auflage, Heidelberg, 2007, S. 176
↑  Günter Wöhe, Einführung in die Allgemeine Betriebswirtschaftslehre, 25. Auflage, 2013, S. 30
↑  Ottmar Schneck, Lexikon der Betriebswirtschaft, 2012, o. S.
↑  Howell, Sabrina T. (2017). "Financing Innovation: Evidence from R&D Grants". American Economic Review. 107 (4): 1136–1164. doi:10.1257/aer.20150808.
↑  Dvouletý, Ondřej; Srhoj, Stjepan; Pantea, Smaranda (2020). "Public SME grants and firm performance in European Union: A systematic review of empirical evidence". Small Business Economics: 1–21. doi:10.1007/s11187-019-00306-x.
↑  Srhoj, Stjepan; Vitezić, Vanja; Walde, Janette (2021). "Do small public grants boost tourism firms' performance?". Tourism Economics: 1–18. doi:10.1177/1354816621994436.
| --- | --- |
בקרת זהויות :  GND: 4191168-4  NKC: ph136633 
ערך זה הוא קצרמרבנושא כלכלה. אתם מוזמנים לתרום לוויקיפדיה ו.
מלגה (חינוך)

מלגה שניתנה ב-1946 מטעם "המועצה הישובית לקליטת החיילים והנוטרים המשוחררים" (מיסודם של הסוכנות היהודית והוועד הלאומי), חלקה הלוואה וחלקה מענק כספי
מלגה (סטיפנדיה) היא מענק כספי לצורך מזערי לפיתוח מיומנות כדי שמקבל המלגה לא יצטרך לדאוג לדמי קיום (או לשם הקלת נטל הקיום) בזמן רכישת המיומנות, הלמידה או החונכות. מלגות ניתנות על בסיס קריטריונים שונים אשר משקפים בדרך כלל את מטרותיהם וערכיהם של נותני המלגה.
קריטריונים לקבלת מלגה

מלגות מוענקות על ידי מוסד הלימוד שבו לומד מקבל המלגה, לפי קריטריונים של מוסד זה, או על ידי גופים חיצוניים, לשם קידום תחומים החשובים להם. קריטריונים נפוצים לקבלת מלגה:
מלגות הצטיינות – מלגות המוענקות למי שהצטיין בלימודים, בספורט, באמנות או במיומנות אחרת. מלגת הצטיינות יכולה להיות סמלית, ואחת ממטרותיה היא עידוד ההצטיינות.
מלגת ספורט – בארצות הברית ובמדינות אחרות מקובל להעניק מלגות לאתלטים.
מלגות חונכות – בישראל נהוג לתת מענק מלגה לחונך מתנדב המוכן להקדיש מזמנו לסייע לחניך המתקשה בלימודים. תפקידו של הסטודנט-חונך הוא לתת לחניך ליווי צמוד ודוגמה. המלגה ניתנת לחונך כהוקרה ועידוד לפעילותו והתנדבותו.
מלגות מבוססות צורך – עזרה כספית לסטודנטים אשר הקריטריון לקבלתה הוא המצב הכלכלי של הסטודנט ובני משפחתו. מלגות כאלו בדרך כלל יכסו חלק ניכר משכר הלימוד ולעיתים גם את הוצאות המחיה בזמן הלימודים.
מלגות על סמך מוצא  – סיוע כספי הניתן לסטודנטים על בסיס מוצא גזעי או אתני, דת וכדומה. לאחר מעבר הסף הראשוני, מופעלים קריטריונים נוספים כדי להחליט למי לתת את המלגה.
חלק מהמלגות כוללות תנאי. למשל, הזוכים במלגה נדרשים לעבוד אצל מעסיק מסוים למשך פרק זמן, או לבצע שירות למען הקהילה. כך לדוגמה, סטודנטים רבים בישראל חונכים תלמידים ומקבלים מלגה במסגרת פר"ח.
ישנן גם מלגות המוענקות על ידי הצבא במסגרת שירות בעתודה.
קריטריונים לקבלת מלגה > מיסוי בישראל

סעיף 9(29), שנוסף לפקודת מס הכנסה בשנת 2010, מעניק פטור ממס הכנסה למלגה שניתנת לסטודנט או לחוקר בתקופת לימודיו במוסד לימוד ומחקר, ובלבד שלא ניתנת בעדה כל תמורה מצד הסטודנט או החוקר. חוזר מס' 7/2011 מבאר סעיף זה ומפרט אותו.
ראו גם

FAFSA
הערות שוליים

↑  חוק לתיקון פקודת מס הכנסה (מס' 175), התש"ע–2010, באתר הכנסת
↑  חוזר מס' 7/2011
| --- | --- |
בקרת זהויות :  NLI: 987007560700605171  BNE: XX525650  BnF: cb11959600q (data)  GND: 4183355-7  HDS: 010397  LCCN: sh85118243  NARA: 10641005  NDL: 00572012  NKC: ph126106
נורדאוסטלנדט

| --- | --- |

מפת נורדאוסטלנדט
 נתונים גאוגרפיים
 מיקום:  אוקיינוס הקרח הצפוני
 קואורדינטות:  79°48′19″N 22°24′0″E﻿ / ﻿79.80528°N 22.40000°E﻿ / 79.80528; 22.40000
 ארכיפלג:  איי סבאלברד
 שטח:  14,443 קמ"ר
 אורך:  170 קילומטר
 רוחב:  125 קילומטר
 גובה מרבי:  700 מטר
 נתונים מדיניים
 מדינה:  נורווגיה נורווגיה
 אוכלוסייה:  0
 אזור זמן:  UTC+1
 תאריך גילוי:  1617
  (למפת סבאלברד מוגדלת) לונגיירבין סבאגרובה נו אלסון ביירנייה בארנצבורג פירמידה סמרנבורג שפיצברגן אדגייה אוקיינוס הקרח הצפוני נורדאוסטלנדט(למפת סבאלברד רגילה) לונגיירבין סבאגרובה נו אלסון ביירנייה בארנצבורג פירמידה סמרנבורג שפיצברגן אדגייה אוקיינוס הקרח הצפוני נורדאוסטלנדט
 
נורדאוסטלנדט (בנורווגית: Nordaustlandet – "האי הצפון-מזרחי") הוא האי השני בגודלו מבין איי סבאלברד שבנורווגיה. שטחו של האי הוא 14,443 קמ"ר והוא שוכן מצפון-מזרח לשפיצברגן. רוב שטחו של האי מכוסה בקרחונים ושאר שטחו הוא שטח טונדרה שמשמש כבית גידול לאוכלוסייה של תת-מין מקומי של אייל הצפון ושל ניבתנים. האי אינו מיושב וכל שטחו הוא חלק מהפארק הצפון-מזרחי של סבאלברד (Nordaust-Svalbard naturreservat).
היסטוריה

ציידי ניבנתים אנגלים גילו את נורדאוסטלנדט כאשר חלפו ליד הנקודה הדרומית שלו ב-1617. התגלית צוינה במפות כבר בשנת 1625 בהן האי נקרא בשם "אי סר תומאס סמיית'" (Sir Thomas Smyth's Iland). במפה הולנדית משנת 1662 מסומן האי בשם "הארץ המזרחית" (Oostlandt) ובמפה שיצאה שנה לאחר מכן מסומן האי כאשר חופיו משורטטים בצורה מדויקת יותר וניתן לראות בה את חופיו המערביים והצפוניים, כשהאחרונים מופרדים משבעת האיים (Sjuøyane). מפה הולנדית משנת 1710 הייתה הראשונה להציג את האי בצורה מדויקת ובה הוא נקרא בשם "הארץ הצפון-מזרחית" (Het Noord Ooster Land).
גאולוגיה

מקורותיהם של טיפוסי הסלעים בנורדאוסטלנדט מגיעים מתקופות גאולוגיות שונות. חלקו הצפוני של האי בנוי מסלעים גבישיים כמו: שיש, קוורציט, צפחה, גנייס וגרניט. מזרחה לפיורד לידי פרנקלין (Lady Franklinfjorden) ולפיורד דובה (Duvefjorden) המסלע הוא ממקור געשי. מזרחה ודרומה לפיורד ריפ (Rijpfjorden) סלע היסוד עשוי מגרניט אדום. גרניט זה עשוי מגרגרים בינוניים. הוא מכיל מוסקוביט, ביוטיט, קוורץ, פלגיוקלז ואורתוקלז. הסלעים מתוארכים לתקופת הסילור המאוחרת.
סלעי גברו דיאבז מרובדים מתקופת הסילור נמצאים בכף לאורה (Kapp Laura) שבנקודה המזרחית ביותר בנורדאוסטלנדט, וכן על האי סטורויה (Storøya) ובחלקו המזרחי של האי קוויטייה (Kvitøya). בקצהו הדרומי של קויטויה הסלעים השכיחים ביותר הם גרניט וגנייס. בקצהו המזרחי של קרחון אוסטפונה (Austfonna) ניתן לראות ארבעה דורות של סלעים: גנייס, אמפיבוליט, גרניט אפור וגרניט ורוד. דרומה לפיורד והלנברג (Wahlenbergfjorden) יש שטח גדול של סלעי משקע, בעיקר אבן גיר ודולומיט מתור הקרבון ומתור הפרם. הסלעים הצעירים ביותר בנורדאוסטלנדט הם סוללות דיאבז מהקרטיקון-יורה, שמהווים את סלע היסוד של האי לאגויה (Lågøya) ובמוצאו של פיורד ברנווינס (Brennevinsfjorden).
פעילות קרחונית עיצבה את פני השטח של נורדאוסטלנדט במשך כמה עידני קרח. מישורים חלקים והרים בעלי מתאר מעוגל הם הנוף השכיח ביותר. ההרים הגבוהים ביותר באי בגובה של 600 מטרים מעל פני הים נמצאים בצפון האי. חלקו המזרחי של האי מכוסה בקרחונים והאזורים החשופים מועטים, אם כי בעשורים האחרונים הקרחונים נמסו במידת מה וחשפו שטחי קרקע חדשים. שני הקרחונים העיקריים באי הם קרחון אוסטפונה (Austfonna), ששטחו הוא 8450 קמ"ר המהווים כ-58% משטח האי, וקרחון ווסטפונה (Vestfonna), ששטחו 2445 קמ"ר. בין שני הקרחונים הללו משתרע השטח החשוף הגדול ביותר באי. קרחון בראסוולברין (Bråsvellbreen) הוא סעיף של קרחון ווסטפונה. ב-1937–1938 התנתק ממנו גוש הקרח הגדול ביותר שתועד אי פעם בסבאלברד. גוש ברוחב של 30 ק"מ גלש למרחק של 20 ק"מ לתוך מימי האוקיינוס.
פיאצה דלה רוטונדה

| --- | --- |

מראה הכיכר מצד עמודי הפנתאון
 מידע כללי
 על שם:  הרוטונדה של הפנתאון
 אורך:  60 מטר
 רוחב:  40 מטר
 שטח:  2,400 מ"ר
 מיקום
 עיר:  רומא
 רובע:  Colonna Sant'Eustachio Pigna (rioni)
 רחובות מסתעפים:  ויה דלה רוטונדה
 מפגשים עיקריים:  ויה דל פנתאון
 אתרים:  פנתאון
 
 קואורדינטות:  41°53′58″N 12°28′36″E﻿ / ﻿41.899312315374246°N 12.476754653756526°E﻿ / 41.899312315374246; 12.476754653756526
  מפת מיקום  מפה מפורטת  he  he tabBackground:;tabBorder:#aaa;defaultTab:0;
 
פיאצה דלה רוטונדה (באיטלקית: Piazza della Rotonda) היא פיאצה (כיכר עירונית) ברומא, איטליה. בצידה הדרומי ממוקם הפנתאון, ושם הכיכר נגזר מהרוטונדה הגדולה, המהווה את גרעין מבנה הפנתאון, שהפך לכנסייה במאה השביעית ונקראת גם כנסיית סנטה מריה דלה רוטונדה (שמה האחר הוא כנסיית סנטה מריה והקדושים המעונים).